Shoot for the Stars, Aim for the Moon
Shoot for the Stars, Aim for the Moon – debiutinis amerikiečių reperio Pop Smoke studijinis albumas, išleistas 2020 m. liepos 3 d., jau po atlikėjo mirties. Įrašas buvo užbaigtas reperio 50 Cent, kuris už šį darbą neėmė jokių pinigų ir darė tai dėl Pop Smoke atminimo. Įrašui pristatyti išleisti šeši singlai: „Make It Rain“, „The Woo“, „Mood Swings“, „For the Night“, „What You Know Bout Love“ ir „Hello“. Susilaukęs daugiausia teigiamų kritikų įvertinimų, albumas debiutavo pirmojoje „Billboard 200“ reitingo vietoje, per pirmąją savaitę JAV pardavus per 251 tūkstantį kopijų ir tampant pirmuoju Pop Smoke įrašu, pasiekusiu šią viršūnę. „Shoot for the Stars, Aim for the Moon“ taip pat pasiekė aukštas vietas daugelio kitų šalių reitinguose, tarp jų – ir antrąją vietą Jungtinėje Karalystėje bei penktąją Lietuvoje. 2021 m. vykusiuose „Grammy“ apdovanojimuose daina „Dior“ nominuota geriausio repo atlikimo kategorijoje.